Missatge: Faraday i Maxwell, biografies. (editat) Ampliació en anglès:  http://open.live.bbc.co.uk/mediaselector/5/redir/version/2.0/mediaset/audio-nondrm-download/proto/http/vpid/p03cnh58.mp3http://open.live.bbc.co.uk/mediaselector/5/redir/version/2.0/mediaset/audio-nondrm-download/proto/http/vpid/p02q5y48.mp3Com més llegeixo els descobriments d'aquests experimentadors més els admiro. Fil per aportar dades biogràfiques i comentaris. Tots els paràgrafs de la biografia científica, malgrat que formen part d'un context més ampli, es poden llegir com una unitat significativa.

Resposta: Ja ho he dit més amunt, però hi insisteixo. Gran part del mèrit recau en Oliver Heaviside, molt sovint desconegut per al gran públic, però pare de contribucions fonamentals en matemàtiques, electromagnetisme i telecomunicacions. Ell sol va transformar les equacions de Maxwell al llenguatge de l'àlgebra vectorial (el llenguatge modern que s'ensenya a batxillerat i primers cursos universitaris, per entendre'ns), que ell mateix havia inventat (en aquella època els vectors, productes escalars i vectorials encara no els utilitzava ningú), en un moment on gairebé ningú entenia les equacions originals, escrites en quaternions. Que, per cert, en la versió de Maxwell no eren 4, sinó 20 (les 4 famoses equacions són la formulació de Heaviside).El gran, enorme, mèrit de Maxwell, va ser veure que un conjunt finit d'equacions diferencials eren suficients per a descriure tots els fenomens electromagnètics coneguts i per conèixer, deduir que el camp magnètic i elèctric s'induïen l'un a l'altre i es podien propagar com una ona, i finalment reconèixer que aquesta ona era efectivament el que hom coneixia com a llum. Va ser l'estocada definitiva a la teoria corpuscular de la llum, dominant des de l'època de Newton, que va restar enterrada del tot fins que la física quàntica va esdevenir dominant.